《资福岭庵前作》
宋代·林希逸

岭路松阴好，归鞭为小停。苔封石面紫，藤络树身青。

庵古无人住，蝉多过客听。少时文会处，近里有祠庭。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。